रिश्तों की बेहतरी के लिए है भारत दौरा : गिलानी  
पाकिस्तान के प्रधानमंत्री ने कहा कि वे बेहतर माहौल बनाने के लिए भारत यात्रा पर जा रहे हैं ताकि द्विपक्षीय संबंधों में सुधार हो सके।
पाकिस्तान के प्रधानमंत्री यूसुफ रजा गिलानी ने बुधवार को कहा कि वे बेहतर माहौल बनाने के लिए भारत यात्रा पर जा रहे हैं ताकि द्विपक्षीय संबंधों में सुधार हो सके। चण्डीगढ़ रवाना होने से पहले गिलानी ने संवाददाताओं को बताया कि उनके साथ जा रहे प्रतिनिधिमंडल में सभी राजनीतिक दलों और क्षेत्रों के लोगों के नुमाइंदे शामिल हैं।  चण्डीगढ़ से गिलानी हेलीकॉप्टर में सवार होकर मोहाली पहुंचेंगे। जहां भारत और पाकिस्तान के बीच विश्व कप क्रिकेट का सेमीफाइनल मुकाबला खेला जाना है।